CELEX: 32017R2305
Language: lt
Date: 2017-12-12 00:00:00
Title: 2017 m. gruodžio 12 d. Europos Parlamento ir Tarybos reglamentas (ES) 2017/2305, kuriuo dėl lėšų ekonominei, socialinei ir teritorinei sanglaudai ir lėšų investicijų į ekonomikos augimą ir darbo vietų kūrimą tikslui ir Europos teritorinio bendradarbiavimo tikslui pakeitimų iš dalies keičiamas Reglamentas (ES) Nr. 1303/2013

15.12.2017   
            
            
               LT
            
            
               Europos Sąjungos oficialusis leidinys
            
            
               L 335/1
            
         EUROPOS PARLAMENTO IR TARYBOS REGLAMENTAS (ES) 2017/2305
   2017 m. gruodžio 12 d.
   kuriuo dėl lėšų ekonominei, socialinei ir teritorinei sanglaudai ir lėšų investicijų į ekonomikos augimą ir darbo vietų kūrimą tikslui ir Europos teritorinio bendradarbiavimo tikslui pakeitimų iš dalies keičiamas Reglamentas (ES) Nr. 1303/2013
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 177 straipsnį,
   atsižvelgdami į Europos Komisijos pasiūlymą,
   teisėkūros procedūra priimamo akto projektą perdavus nacionaliniams parlamentams,
   pasikonsultavę su Europos ekonomikos ir socialinių reikalų komitetu,
   pasikonsultavę su Regionų komitetu,
   laikydamiesi įprastos teisėkūros procedūros (1),
   kadangi:
   
               (1)
            
            
               Europos Parlamento ir Tarybos reglamentu (ES) Nr. 1303/2013 (2) nustatytos Europos struktūriniams ir investicijų fondams taikomos bendrosios ir visuotinės taisyklės;
            
         
               (2)
            
            
               pagal Tarybos reglamento (ES, Euratomas) Nr. 1311/2013 (3) 7 straipsnio 1 dalį ir Reglamento (ES) Nr. 1303/2013 92 straipsnio 3 dalį Komisija 2016 m. peržiūrėjo siekiant sanglaudos politikos investicijų į ekonomikos augimą ir darbo vietų kūrimą tikslo 2017–2020 m. visoms valstybėms narėms skirtą bendrą asignavimų sumą;
            
         
               (3)
            
            
               pagal Reglamento (ES, Euratomas) Nr. 1311/2013 7 straipsnio 3 dalį ir Reglamento (ES) Nr. 1303/2013 92 straipsnio 3 dalį Komisija pateikė tos peržiūros rezultatus 2016 m. birželio 30 d. komunikate Tarybai ir Europos Parlamentui „2017 m. finansinės programos techninis patikslinimas pagal bendrųjų nacionalinių pajamų (BNP) pokyčius ir sanglaudos politikos paketų patikslinimas“. Komisija tame komunikate nurodė, kad, remiantis naujausiais statistiniais duomenimis, Belgijoje, Čekijoje, Danijoje, Estijoje, Airijoje, Graikijoje, Ispanijoje, Kroatijoje, Italijoje, Kipre, Nyderlanduose, Slovėnijoje, Slovakijoje, Suomijoje, Švedijoje ir Jungtinėje Karalystėje bendras nuokrypis tarp bendros asignavimų sumos ir peržiūrėtų asignavimų yra didesnis nei +/–5 %. Be to, Komisija nurodė, kad, atsižvelgiant į 2012–2014 m. BNP vienam gyventojui rodiklius, nuo 2017 m. sausio 1 d. Kipras visiškai atitiktų paramos iš Sanglaudos fondo kriterijus;
            
         
               (4)
            
            
               pagal Reglamento (ES, Euratomas) Nr. 1311/2013 7 straipsnio 4 ir 5 dalis ir Reglamento (ES) Nr. 1303/2013 92 straipsnio 3 dalį tų valstybių narių asignavimai turi būti atitinkamai patikslinti taip, kad tų patikslinimų bendras grynasis poveikis neviršytų 4 mlrd. EUR;
            
         
               (5)
            
            
               kadangi peržiūra turėjo poveikio visų lėšų metiniam asignavimų paskirstymui valstybėms narėms pagal investicijų į ekonomikos augimą ir darbo vietų kūrimą tikslą ir Europos teritorinio bendradarbiavimo tikslą, taip pat Jaunimo užimtumo iniciatyvai (JUI), peržiūra įgyvendinta Komisijos įgyvendinimo sprendimu (ES) 2016/1941 (4);
            
         
               (6)
            
            
               tų patikslinimų bendras grynasis poveikis – lėšų ekonominei, socialinei ir teritorinei sanglaudai padidinimas 4 mlrd. EUR. Tas padidinimas turėtų būti parodytas Reglamento (ES) Nr. 1303/2013 91 straipsnio 1 dalyje, kuri turėtų būti atitinkamai iš dalies pakeista;
            
         
               (7)
            
            
               siekiant investicijų į ekonomikos augimą ir darbo vietų kūrimą tikslo skiriamų lėšų suma ir jų paskirstymas mažiau išsivysčiusiems regionams, pereinamojo laikotarpio regionams, labiau išsivysčiusiems regionams, iš Sanglaudos fondo remiamoms valstybėms narėms ir atokiausiems regionams, kaip nustatyta Reglamento (ES) Nr. 1303/2013 92 straipsnio 1 dalyje, turėtų būti atitinkamai patikslinti;
            
         
               (8)
            
            
               pagal Reglamento (ES, Euratomas) Nr. 1311/2013 14 straipsnio 1 dalį žemiau daugiametės finansinės programos (toliau – DFP) viršutinių įsipareigojimų asignavimų ribų likusios maržos sudaro bendrąją DFP įsipareigojimų maržą, kurią galima panaudoti viršijant DFP nurodytas 2016–2020 m. viršutines ribas, nustatytas politiniams tikslams, susijusiems su augimu ir užimtumu, visų pirma jaunimo užimtumu. Turimų DFP 2014–2017 m. įsipareigojimų asignavimų viršutinių ribų nesiekiančių maržų apribojimai buvo panaikinti Tarybos reglamentu (ES, Euratomas) 2017/1123 (5), todėl buvo galima pratęsti JUI galiojimą iki 2020 m. ir padidinti JUI 2017–2020 m. skirtą specialų asignavimą 1,2 mlrd. EUR galiojančiomis kainomis. Todėl Reglamento (ES) Nr. 1303/2013 91 straipsnio 1 dalyje ir 92 straipsnio 5 dalyje nustatytas specialus asignavimas JUI turėtų būti atitinkamai iš dalies patikslintas;
            
         
               (9)
            
            
               pagal Reglamento (ES) Nr. 1303/2013 94 straipsnio 2 dalį Komisija sutiko su Danijos pasiūlymu dalį Europos teritorinio bendradarbiavimo tikslui skirtų jos asignavimų perkelti investicijų į ekonomikos augimą ir darbo vietų kūrimą tikslui. Tas perkėlimas turėtų būti parodytas pakoreguojant Europos teritorinio bendradarbiavimo tikslui pagal to reglamento 92 straipsnio 9 dalį numatytą visų lėšų sumą;
            
         
               (10)
            
            
               pagal Reglamento (ES, Euratomas) Nr. 1311/2013 19 straipsnio 1 dalyje išdėstytą tvarką, Tarybos reglamentu (ES, Euratomas) 2015/623 (6) į vėlesnius metus iš struktūriniams fondams ir Sanglaudos fondui numatyto asignavimo perkelta 11 216 187 326 EUR galiojančiomis kainomis suma. Tas perkėlimas turėtų būti parodytas Reglamento (ES) Nr. 1303/2013 VI priede, kuriame nustatomas metinis bendras įsipareigojimų asignavimų paskirstymas 2014–2020 m. Be to, į vėlesnius metus iš Europos žemės ūkio fondui kaimo plėtrai ir Europos jūrų reikalų ir žuvininkystės fondui numatyto asignavimo perkelta 9 446 050 652 EUR galiojančiomis kainomis suma, kurios nebuvo galima nei panaudoti 2014 m., nei perkelti į 2015 m.;
            
         
               (11)
            
            
               atsižvelgiant į būtinybę užtikrinti, kad papildomų asignavimų sumos, kurias galima panaudoti 2017 biudžeto metais, būtų finansine prasme paskirtos, taip pat ir darant pakeitimus susijusioms programoms, būtina taikyti išimtį prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties pridėto Protokolo Nr. 1 dėl nacionalinių parlamentų vaidmens Europos Sąjungoje 4 straipsnyje nustatytam aštuonių savaičių laikotarpiui;
            
         
               (12)
            
            
               atsižvelgiant į būtinybę kuo skubiau pratęsti JUI remiančių programų galiojimą, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;
            
         
               (13)
            
            
               todėl Reglamentas (ES) Nr. 1303/2013 turėtų būti iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamentas (ES) Nr. 1303/2013 iš dalies keičiamas taip:
   
               1)
            
            
               91 straipsnio 1 dalis pakeičiama taip:
               „1.   Biudžetiniams įsipareigojimams 2014–2020 m. laikotarpiu esamų lėšų ekonominei, socialinei ir teritorinei sanglaudai numatyta 329 978 401 458 EUR 2011 m. kainomis pagal VI priede nustatytą metinį paskirstymą, iš kurių 325 938 694 233 EUR yra ERPF, ESF ir Sanglaudos fondui skirtos visos lėšos, o 4 039 707 225 EUR yra specialus asignavimas JUI. Lėšas programuojant ir vėliau įtraukiant į Sąjungos biudžetą, lėšų ekonominei, socialinei ir teritorinei sanglaudai suma yra indeksuojama 2 % per metus.“;
            
         
               2)
            
            
               92 straipsnis iš dalies keičiamas taip:
               
                           a)
                        
                        
                           1 dalis pakeičiama taip:
                           „1.   Investicijoms į ekonomikos augimą ir darbo vietų kūrimą skiriama 96,09 % visų lėšų (t. y. iš viso 317 103 114 309 EUR) ir jos paskirstomos taip:
                           
                                       a)
                                    
                                    
                                       48,64 % (t. y. iš viso 160 498 028 177 EUR) – mažiau išsivysčiusiems regionams;
                                    
                                 
                                       b)
                                    
                                    
                                       10,19 % (t. y. iš viso 33 621 675 154 EUR) – pereinamojo laikotarpio regionams;
                                    
                                 
                                       c)
                                    
                                    
                                       15,43 % (t. y. iš viso 50 914 723 304 EUR) – labiau išsivysčiusiems regionams;
                                    
                                 
                                       d)
                                    
                                    
                                       20,01 % (t. y. iš viso 66 029 882 135 EUR) – iš Sanglaudos fondo remiamoms valstybėms narėms;
                                    
                                 
                                       e)
                                    
                                    
                                       0,42 % (t. y. iš viso 1 378 882 914 EUR) – kaip papildomas finansavimas SESV 349 straipsnyje nurodytiems atokiausiems regionams ir NUTS 2 lygio regionams, atitinkantiems 1994 m. stojimo akto Protokolo Nr. 6 2 straipsnyje nustatytus kriterijus.“;
                                    
                                 
                     
                           b)
                        
                        
                           5 dalis pakeičiama taip:
                           „5.   JUI skiriama 4 039 707 225 EUR lėšų pagal specialų asignavimą JUI ir mažiausiai 4 039 707 225 EUR iš ESF tikslinių investicijų.“;
                        
                     
                           c)
                        
                        
                           9 dalis pakeičiama taip:
                           „9.   Europos teritorinio bendradarbiavimo tikslui skiriamos lėšos sudaro 2,69 % fondų biudžetiniams įsipareigojimams 2014–2020 m. numatytų visų lėšų (t. y. iš viso 8 865 148 841 EUR).“;
                        
                     
         
               3)
            
            
               VI priedas pakeičiamas šio reglamento priedo tekstu.
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Strasbūre 2017 m. gruodžio 12 d.
      
         
            Europos Parlamento vardu
         
         
            Pirmininkas
         
         A. TAJANI
      
      
         
            Tarybos vardu
         
         
            Pirmininkas
         
         M. MAASIKAS
      
   
   
      (1)  2017 m. lapkričio 30 d. Europos Parlamento pozicija (dar nepaskelbta Oficialiajame leidinyje) ir 2017 m. gruodžio 7 d. Tarybos sprendimas.
   
      (2)  2013 m. gruodžio 17 d. Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL L 347, 2013 12 20, p. 320).
   
      (3)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).
   
      (4)  2016 m. lapkričio 3 d. Komisijos įgyvendinimo sprendimas (ES) 2016/1941, kuriuo iš dalies keičiamas Įgyvendinimo sprendimas 2014/190/ES, kuriuo nustatomas 2014–2020 m., siekiant investicijų į ekonomikos augimą ir darbo vietų kūrimą tikslo ir Europos teritorinio bendradarbiavimo tikslo, Europos regioninės plėtros fondui, Europos socialiniam fondui ir Sanglaudos fondui skirtų visų lėšų metinis paskirstymas valstybėms narėms, specialaus asignavimo Jaunimo užimtumo iniciatyvai lėšų metinis paskirstymas valstybėms narėms ir reikalavimus atitinkančių regionų sąrašas, taip pat suma, iš kiekvienos valstybės narės Sanglaudos fondo ir struktūrinių fondų asignavimų perkeltina Europos infrastruktūros tinklų priemonei ir pagalbai labiausiai skurstantiems asmenims (OL L 299, 2016 11 5, p. 61).
   
      (5)  2017 m. birželio 20 d. Tarybos reglamentas (ES, Euratomas) 2017/1123, kuriuo iš dalies keičiamas Reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 163, 2017 6 24, p. 1).
   
      (6)  2015 m. balandžio 21 d. Tarybos reglamentas (ES, Euratomas) 2015/623, kuriuo iš dalies keičiamas Reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 103, 2015 4 22, p. 1).
   
      PRIEDAS
      „
            VI PRIEDAS
            METINIS 2014–2020 M. ĮSIPAREIGOJIMŲ ASIGNAVIMŲ PASKIRSTYMAS
            Patikslintos metinės sumos (įskaitant papildomas lėšas Jaunimo užimtumo iniciatyvai)
            
                         
                     
                     
                        2014
                     
                     
                        2015
                     
                     
                        2016
                     
                     
                        2017
                     
                     
                        2018
                     
                     
                        2019
                     
                     
                        2020
                     
                     
                        Iš viso
                     
                  
                        EUR, 2011 m. kainomis
                     
                     
                        34 108 069 924 
                     
                     
                        55 725 174 682 
                     
                     
                        46 044 910 736 
                     
                     
                        48 027 317 164 
                     
                     
                        48 240 419 297 
                     
                     
                        48 712 359 314 
                     
                     
                        49 120 150 341 
                     
                     
                        329 978 401 458 
                     
                  “